
4 DR 30.11.2005 

 

Penyedia latihan juga dikehendaki mendapatkan tempat-tempat latihan iaitu majikan 
yang bersesuaian bagi pelatih menjalani latihan praktikal di premis majikan dan mereka 
juga perlu mengawal selia latihan praktikal ini supaya berjalan dengan sempurna.  
Pemilihan majikan untuk latihan praktikal adalah penting supaya pelatih dapat 
mempelajari suasana kerja sebenar dan yang paling penting majikan dapat mengambil 
mereka sebagai pekerja.  Terima kasih. 

Datuk Haji Idris bin Haji Haron:  Terima kasih Tuan Yang di-Pertua, terima 
kasih Yang Berhormat Timbalan Menteri.  Saya maklum bahawa bukan sahaja kursus 
bahasa Inggeris tetapi juga terdapat 10 kursus yang lain yang membawa kepada 
jumlah kesemuanya 11 kursus yang ditawarkan.  Yang Berhormat Timbalan Menteri, 
jika 11 modul kursus ini memberikan kesan yang konstruktif dan juga positif kepada 
pelatih-pelatih apakah yang memberhentikan ataupun yang menafikan pihak 
kementerian daripada mencadangkan supaya modul-modul ini diperkenalkan di 
sekolah, pra sekolah, sekolah rendah, dan juga di peringkat institusi pengajian tinggi 
awam dan swasta supaya sebaik sahaja graduan ini keluar daripada institut-institut 
pengajian tinggi mereka sudah boleh berkomunikasi di dalam bahasa Inggeris dengan 
berkesan, lebih baik keterampilannya, lebih wibawa dan sebagainya.   

Yang Berhormat Timbalan Menteri, saya pohon Yang Berhormat Timbalan 
Menteri senaraikan kursus-kursus itu kalau bolehlah dengan yuran pelatihnya berapa 
elaunnya berapa yang 11 tadi itu.  Terima kasih Tuan Yang di-Pertua. 

Datuk Abdul Rahman bin Bakar:  Terima kasih kepada Yang Berhormat.  
Memang kesan yang begitu positif terdapat apabila dibuktikan skim latihan graduan 
satu dan juga dua yang telah bermula pada 2001 lebih daripada 85% mereka ini akan 
mendapat pekerjaan dalam tempoh enam bulan dan lebih daripada itu setelah lebih 
pada enam bulan. 

Mengenai dengan cadangan supaya diadakan modul-modul di peringkat pra 
sekolah, sekolah dan pra universiti itu memang satu cadangan yang baik dan kita telah 
pun berbincang dengan pihak kementerian sama ada pendidikan dan juga pengajian 
tinggi.  Walau bagaimanapun, kita hanya berupaya memberikan setakat cadangan 
kerana pihak Kementerian Sumber Manusia hanya melibat melatih pekerja-pekerja 
walhal pihak pra sekolah, sekolah dan juga pra kolej, kolej, pra universiti ataupun 
universiti mereka bukanlah kerja, sekadar penuntut-penuntut sahaja.   

Pada soalan ketiga iaitu bertanya mengenai yuran-yuran lain seperti yuran 
pelatih, elaun pelatih, maka saya akan sebutkan di sini iaitu:   

 

BIL. PERKARA JUMLAH 

1. Sijil Pembangunan Eksekutif jumlah bantuan kewangan 
sama ada yuran pelatih ataupun elaun pelatih 

RM  4,880 

2. Sijil Web Publishing dan juga Web Publication 
Development (termasuk kedua-dua yuran tadi) 

RM  6,030 

3. Sijil Perakaunan Perniagaan RM  7,500 

4. Sijil Microsoft Certified System Engineer RM  8,118 

5. Sijil Cisco Certified Network and Professional RM12,150 

6. Sijil Pemasaran RM  4,880 

7. Sijil Keusahawanan RM  4,880 

8. Sijil Linux System Administrator RM  8,020 

9. Sijil Perancangan Kewangan dan Pengurusan Harta RM  5,140 

10. Sijil pemandu Pelancong dan juga pengurusan Acara RM  4,880 

 

Terima kasih. 

Ir. Dr. Wee Ka Siong:  Terima kasih Tuan Yang di-Pertua.  Saya mendengar 
jawapan Timbalan Menteri tadi.  Bagi saya rakyat terpaksa membayar cost of repair 



Penyedia latihan juga dikehendaki mendapatkan tempat-tempat latihan iaitu majikan yang bersesuaian bagi pelatih menjalani latihan praktikal di premis majikan dan mereka juga perlu mengawal selia latihan praktikal ini supaya berjalan dengan sempurna. Pemilihan majikan untuk latihan praktikal adalah penting supaya pelatih dapat mempelajari suasana kerja sebenar dan yang paling penting majikan dapat mengambil mereka sebagai pekerja. Terima kasih. Datuk Haji Idris bin Haji Haron: Terima kasih Tuan Yang di-Pertua, terima kasih Yang Berhormat Timbalan Menteri. Saya maklum bahawa bukan sahaja kursus bahasa Inggeris tetapi juga terdapat 10 kursus yang lain yang membawa kepada jumlah kesemuanya 11 kursus yang ditawarkan. Yang Berhormat Timbalan Menteri, jika 11 modul kursus ini memberikan kesan yang konstruktif dan juga positif kepada pelatih-pelatih apakah yang memberhentikan ataupun yang menafikan pihak kementerian daripada mencadangkan supaya modul-modul ini diperkenalkan di sekolah, pra sekolah, sekolah rendah, dan juga di peringkat institusi pengajian tinggi awam dan swasta supaya sebaik sahaja graduan ini keluar daripada institut-institut pengajian tinggi mereka sudah boleh berkomunikasi di dalam bahasa Inggeris dengan berkesan, lebih baik keterampilannya, lebih wibawa dan sebagainya. Yang Berhormat Timbalan Menteri, saya pohon Yang Berhormat Timbalan Menteri senaraikan kursus-kursus itu kalau bolehlah dengan yuran pelatihnya berapa elaunnya berapa yang 11 tadi itu. Terima kasih Tuan Yang di-Pertua. Datuk Abdul Rahman bin Bakar: Terima kasih kepada Yang Berhormat. Memang kesan yang begitu positif terdapat apabila dibuktikan skim latihan graduan satu dan juga dua yang telah bermula pada 2001 lebih daripada 85% mereka ini akan mendapat pekerjaan dalam tempoh enam bulan dan lebih daripada itu setelah lebih pada enam bulan. Mengenai dengan cadangan supaya diadakan modul-modul di peringkat pra sekolah, sekolah dan pra universiti itu memang satu cadangan yang baik dan kita telah pun berbincang dengan pihak kementerian sama ada pendidikan dan juga pengajian tinggi. Walau bagaimanapun, kita hanya berupaya memberikan setakat cadangan kerana pihak Kementerian Sumber Manusia hanya melibat melatih pekerja-pekerja walhal pihak pra sekolah, sekolah dan juga pra kolej, kolej, pra universiti ataupun universiti mereka bukanlah kerja, sekadar penuntut-penuntut sahaja. Pada soalan ketiga iaitu bertanya mengenai yuran-yuran lain seperti yuran pelatih, elaun pelatih, maka saya akan sebutkan di sini iaitu: BIL. PERKARA JUMLAH 1. Sijil Pembangunan Eksekutif jumlah bantuan kewangan sama ada yuran pelatih ataupun elaun pelatih RM 4,880 2. Sijil Web Publishing dan juga Web Publication Development (termasuk kedua-dua yuran tadi) RM 6,030 3. Sijil Perakaunan Perniagaan RM 7,500 4. Sijil Microsoft Certified System Engineer RM 8,118 5. Sijil Cisco Certified Network and Professional RM12,150 6. Sijil Pemasaran RM 4,880 7. Sijil Keusahawanan RM 4,880 8. Sijil Linux System Administrator RM 8,020 9. Sijil Perancangan Kewangan dan Pengurusan Harta RM 5,140 10. Sijil pemandu Pelancong dan juga pengurusan Acara RM 4,880. Terima kasih. Ir. Dr. Wee Ka Siong: Terima kasih Tuan Yang di-Pertua. Saya mendengar jawapan Timbalan Menteri tadi. Bagi saya rakyat terpaksa membayar cost of repair.